Răsturnare de situație în cazul morții lui John McAfee. Ce spune soția lui despre sinucidere.
John McAfee, creatorul primului antivirus comercial, s-a sinucis în închisoare. Asta spun autoritățile spaniole, după dovezile găsile la fața locului și după ce i-au făcut autopsia. Soția lui nu le dă dreptate autorităților.
Văduva lui John McAfee susține că magnatul nu avea gânduri sinucigașe ultima dată când au stat de vorbă."Am vorbit despre decizia curții de a-l extrăda în SUA. Nu a fost o surpriză pentru niciunul dintre noi. Eram pregătiți pentru această decizie și aveam deja un plan de acțiune pentru a contesta această decizie", a explicat Janice McAfee.Soția lui McAfee condamnă autoritățile pentru moartea soțului ei."Dau vina pe autorităţile americane din cauza acestor acuzaţii motivate politic împotriva lui. Soţul meu este acum mort. El a vrut doar să aibă pace în viața lui. Eu sper ca sufletul său să găsească liniștea de care are nevoie, după moarte, pentru că în viață nu a avut", a transmis văduva lui McAfee. Magnatul a fost arestat pe aeroportul din Barcelona în octombrie anul trecut pe baza unui mandat emis de procurorii din Tennessee, pentru că nu și-ar fi plătit taxele de peste 4 milioane de dolari.